[{"text_idx": "#000003", "text": "Keeleinspektsioon andis va\u0308lja ta\u0308pse juhendi, kuidas ha\u0308a\u0308ldada Lemetti nime"}, {"text_idx": "#000004", "text": "Keeleinspektsioon andis teada, et kuna Maaeluministeeriumi nu\u0308u\u0308dseks lahti lastud kantsler pu\u0308sib meediapildis veel ilmselt tu\u0308kk aega, siis on vajalik u\u0308ldsust harida teemal, kuidas korrektselt tema nime ha\u0308a\u0308ldada."}, {"text_idx": "#000008", "text": "\u201eValesti on nime ha\u0308a\u0308ldanud nii poliitikud kui meedia ja sellepa\u0308rast na\u0308gime me vajadust sekkuda.\u201c"}, {"text_idx": "#000009", "text": "\u201ePanime kokku va\u0308ga konkreetse juhendi, kuidas peaks Lemetti nime ha\u0308a\u0308ldama ja loodame, et senine isetegevus lo\u0303peb ja nu\u0308u\u0308d hakatakse seda nime o\u0303igesti ja korrektselt ka ha\u0308a\u0308ldama,\u201c so\u0303nas Tomusk."}, {"text_idx": "#000010", "text": "Mitte ainult ha\u0308a\u0308ldus pole vale"}, {"text_idx": "#000011", "text": "Keeleinspektsiooni peadirektori so\u0303nul peab Lemetti nime u\u0308tlemisega alati kaasnema ka konkreetne ka\u0308ema\u0308rk."}, {"text_idx": "#000012", "text": "\u201eLemetti on itaaliapa\u0308rane nimi ja nii tuleb seda ka ha\u0308a\u0308ldada. U\u0308heks suurimaks probleemis ongi olnud ka see, et kui Lemetti nime on o\u0308eldud, siis pole sellega kaasas ka\u0308inud itaallastele iseloomulikku ka\u0308ema\u0308rki,\u201c kommenteeris peadirektor."}, {"text_idx": "#000013", "text": "Enne Lemetti nime ha\u0308a\u0308ldamist tuleb valida va\u0308lja ka\u0308si, soovitavalt see, millega ka kirjutad. Siis tuleb enne nime va\u0308ljau\u0308tlemist suruda so\u0303rmed kokku nii nagu pildil na\u0308idatud. (allikas: Keeleinspektsioon)"}, {"text_idx": "#000014", "text": "\u201eO\u0303ige ha\u0308a\u0308ldus on Le-metttii, kus le on alguses lu\u0308hike, sellele ja\u0308rgneb pehme m-ta\u0308ht, ha\u0308a\u0308lduse poolest mitmekordne e-ta\u0308ht ja siis korralik ja tugev t-ta\u0308htede rida, mille lo\u0303petab pehmemat sorti i-ta\u0308ht,\u201c selgitas Tomusk."}, {"text_idx": "#000015", "text": "\u201eJa alati, ro\u0303hutan veelkord, ALATI peab selle nime ha\u0308a\u0308ldusega ka\u0308ima kaasas ka ka\u0308ema\u0308rk, ro\u0303hutamaks nime itaaliapa\u0308rast tausta."}, {"text_idx": "#000016", "text": "Kui so\u0303rmed on paigas, siis tuleb Lemetti nime ha\u0308a\u0308ldades ka\u0308ituda nii nagu pildil kirjas \u2013 Le juures tuleb kokkusurutud so\u0303rmed to\u0303sta u\u0308lespoole ning metti juures viia ja\u0308lle alla. Pole keelatud ka mitu korda kokkusurutud so\u0303rmedega u\u0308les alla vehkida, et veelgi nime ro\u0303hutada. (allikas: Keeleinspektsioon)"}]